**KLAIPĖDOS MIESTO SAVIVALDYBĖS 2011–2013 M.**

**STRATEGINIO VEIKLOS PLANO**

**2011 metų PROGRAMŲ įvykdymo ATASKAITA**

2011 m. buvo vykdoma Klaipėdos m. savivaldybės tarybos 2011 m. vasario 10 d. sprendimu Nr. T2-29 patvirtinto Klaipėdos miesto savivaldybės 2011–2013 metų strateginio veiklos plano (toliau – SVP) 13 programų ir siekiama įgyvendinti 9 efekto kriterijus.

|  |  |
| --- | --- |
| 01 STRATEGINIS TIKSLAS – didinti miesto konkurencingumą, kryptingai vystant infrastruktūrą ir sudarant palankias sąlygas verslui | |
| Kodas | Įgyvendinant šį strateginį tikslą, vykdomos programos: |
| **01** | **Miesto urbanistinio planavimo programa** |
| **02** | **Subalansuoto turizmo skatinimo ir vystymo programa** |
| **03** | **Savivaldybės valdymo programa** |
| **04** | **Smulkaus ir vidutinio verslo rėmimo programa** |
| Efekto kriterijai:  E-01-01 Turistų skaičiaus mieste augimas (%) - 5%; **pasiektas lygis 2011 m. - -0,8 proc.**;  E-01-02 Verslumo lygis (SVV įmonių skaičius, tenkantis 1000 gyventojų) - > 29; **pasiektas lygis 2011 m. - 29,12**;  E-01-03 Nedarbo lygis (%) <4%; **pasiektas lygis 2011 m. – 9,9%.** | |
| 02 STRATEGINIS TIKSLAS – kurti mieste patrauklią, švarią ir saugią gyvenamąją aplinką | |
| Kodas | Įgyvendinant šį strateginį tikslą, vykdomos programos: |
| **05** | **Aplinkos apsaugos programa** |
| **06** | **Susisiekimo sistemos priežiūros ir plėtros programa** |
| **07** | **Miesto infrastruktūros objektų priežiūros ir modernizavimo programa** |
| Efekto kriterijai:  E-02-01 Aplinkos oro kokybė, neviršijanti DLK <1; **pasiektas lygis 2011 m. - DLK <1**;  E-02-02 Avaringumo lygis (kelių eismo įvykių skaičius/ 100 000 gyv.) <140; **pasiektas lygis 2011 m. – 147,9**;  E-02-03 Nusikalstamumo lygis (100 000 gyventojų tenka užregistruotų nusikalstamų veikų) <2600; **pasiektas lygis 2011 m. – nėra duomenų**. | |
| 03 STRATEGINIS TIKSLAS – užtikrinti gyventojams aukštą švietimo, kultūros, socialinių, sporto ir sveikatos apsaugos paslaugų kokybę ir prieinamumą | |
| Kodas | Įgyvendinant šį strateginį tikslą, vykdomos programos: |
| **08** | **Miesto kultūrinio savitumo puoselėjimo bei kultūrinių paslaugų gerinimo programa** |
| **09** | **Jaunimo veiklos ir pilietiškumo skatinimo programa** |
| **10** | **Ugdymo proceso užtikrinimo programa** |
| **11** | **Kūno kultūros ir sporto plėtros programa** |
| **12** | **Socialinės atskirties mažinimo programa** |
| **13** | **Sveikatos apsaugos paslaugų kokybės gerinimo programa** |
| Efekto kriterijai:  E-03-01 Gyventojų metinė kaita <0,33%; **pasiektas lygis 2011 m. - -2%**;  E-03-02 Atitiktis valstybės mastu nustatytiems aprūpinimo socialinėmis paslaugomis  normatyvams – 100%; **pasiektas lygis 2011 m. – 86%**;  E-03-03 Natūrali gyventojų kaita < -600; **pasiektas lygis 2011 m. – -105%**.  . | |

Ataskaitoje kiekvienos iš programų vykdymas nagrinėjamas pagal priemonių įgyvendinimą (remiantis vykdytojų pateikta informacija). 2011 m. 13 programų buvo vykdomos 267 priemonės (2010 m. 14 programų buvo vykdomos 287 priemonės). 2011 m. įvykdytų pagal planą priemonių buvo 207 (77,52 proc.), iš dalies įvykdytų – 32 (12 proc.), neįvykdytų – 28 (10,48 proc.) (žr. į 1 lentelę).

**1 lentelė. 2011–2013 m. SVP programų priemonių įvykdymas 2011 m.**

| **Programos pavadinimas** | **Planuota, iš viso** | **Įvykdyta pagal planą** | **Iš dalies įvykdyta** | **Neįvykdyta** |
| --- | --- | --- | --- | --- |
| 01 Miesto urbanistinio planavimo programa | 17 | 11 | 2 | 4 |
| 02 Subalansuoto turizmo skatinimo ir vystymo programa | 11 | 9 | 1 | 1 |
| 03 Savivaldybės valdymo programa | 21 | 12 | 4 | 5 |
| 04 Smulkaus ir vidutinio verslo rėmimo programa | 4 | 2 | 2 | 0 |
| 05 Aplinkos apsaugos programa | 23 | 14 | 2 | 7 |
| 06 Susisiekimo sistemos priežiūros ir plėtros programa | 27 | 17 | 5 | 5 |
| 07 Miesto infrastruktūros objektų priežiūros ir modernizavimo programa | 25 | 21 | 3 | 1 |
| 08 Miesto kultūrinio savitumo puoselėjimo bei kultūrinių paslaugų gerinimo programa | 14 | 13 | 1 | 0 |
| 09 Jaunimo veiklos ir pilietiškumo skatinimo programa | 6 | 6 | 0 | 0 |
| 10 Ugdymo proceso užtikrinimo programa | 58 | 49 | 9 | 0 |
| 11 Kūno kultūros ir sporto plėtros programa | 20 | 20 | 0 | 0 |
| 12 Socialinės atskirties mažinimo programa | 29 | 25 | 1 | 3 |
| 13 Sveikatos apsaugos paslaugų kokybės gerinimo programa | 12 | 6 | 4 | 2 |
| **Iš viso:** | **267** | **207** | **34** | **28** |

Aprašant kiekvienos iš programų vykdymą, nurodomos programų vykdymo rodiklių reikšmės: balta – įvykdymas pagal planą arba geresnis, nei buvo planuota; žydra – įvykdyta blogiau, nei planuota; raudona – neįvykdyta. Palyginimui pateikiama 2009 m., 2010 m. ir 2011 m. Strateginių veiklos planų įvykdymą (žr. į 1 diagramą).

1

Pateikiame 2011–2013 m. SVP strateginių tikslų, 13 programų ir 2011-ųjų metų patvirtintas lėšas iš visų finansavimo šaltinių ir jų panaudojimą (kasines išlaidas) (žr. į 2 lentelę).

**2 lentelė. 2011–2013 m. SVP strateginių tikslų, programų ir asignavimų suvestinė**

|  |  |  |  |  |  |
| --- | --- | --- | --- | --- | --- |
| **Strateginio tikslo kodas** | **Savivaldybės strateginio tikslo pavadinimas** | **Programos kodas** | **Programos pavadinimas** | **2011-ųjų metų patvirtintos lėšos (visi šaltiniai), tūkst. Lt** | |
| Patvirtintas planas\* | Panaudotos lėšos |
| **01** | **Didinti miesto konkurencingumą, kryptingai vystant infrastruktūrą ir sudarant palankias sąlygas verslui** | **01** | Miesto urbanistinio planavimo programa | 1.804,7 | 592,8 |
| **02** | Subalansuoto turizmo skatinimo ir vystymo programa | 8.892,7 | 6.016,9 |
| **03** | Savivaldybės valdymo programa | 30.549,2 | 24.569,3 |
| **04** | Smulkaus ir vidutinio verslo rėmimo programa | 4.656,3 | 2.955,3 |
| **02** | **Kurti mieste patrauklią, švarią ir saugią gyvenamąją aplinką** | **05** | Aplinkos apsaugos programa | 22.549,8 | 13.172,1 |
| **06** | Susisiekimo sistemos priežiūros ir plėtros programa | 50.242,9 | 38.480,5 |
| **07** | Miesto infrastruktūros objektų priežiūros ir modernizavimo programa | 40.774,4 | 27.973,6 |
| **03** | **Užtikrinti gyventojams aukštą švietimo, kultūros, socialinių, sporto ir sveikatos apsaugos paslaugų kokybę ir prieinamumą** | **08** | Miesto kultūrinio savitumo puoselėjimo bei kultūrinių paslaugų gerinimo programa | 13.165,1 | 12.317,6 |
| **09** | Jaunimo veiklos ir pilietiškumo skatinimo programa | 242,0 | 115,7 |
| **10** | Ugdymo proceso užtikrinimo programa | 23.2190,5 | 213.200,9 |
| **11** | Kūno kultūros ir sporto plėtros programa | 62.025,5 | 60.948,6 |
| **12** | Socialinės atskirties mažinimo programa | 19.624,1 | 17.126,2 |
| **13** | Sveikatos apsaugos paslaugų kokybės gerinimo programa | 9.320,6 | 7.347,4 |
|  | **Iš viso programoms:** | | | **496.037,8** | **424.816,9** |
|  | | | | **100%** | **85,6%** |

\* pagal Klaipėdos miesto savivaldybės tarybos 2011-02-10 sprendimus Nr. T2-30, T2-31, T2-34.

2011 m. daugiausiai nevykdomų priemonių (7) buvo Aplinkos apsaugos programoje, kiek mažiau (po 5) – Savivaldybės valdymo bei Susisiekimo sistemos priežiūros ir plėtros programose, 4 priemonės – Miesto urbanistinio planavimo programoje, 3 priemones – Socialinės atskirties mažinimo programoje, 2 priemonės - Sveikatos apsaugos programoje, po 1 priemonę Subalansuoto turizmo skatinimo ir vystymo bei Miesto infrastruktūros objektų priežiūros ir modernizavimo programose. Didžiausią įtaką plano priemonių nevykdymui turėjo sumažėjusios biudžeto pajamos, nesurinktos Privatizavimo fondo lėšos, neskirtas finansavimas iš Kelių priežiūros ir plėtros programos užsitęsusios Europos Sąjungos projektų paraiškų derinimo bei viešųjų pirkimų procedūros. 2011 m. tikslinant savivaldybės biudžetą buvo atsisakyta šių priemonių įgyvendinimo, numatant jų planavimą 2012 m.

Priemonės, kurios buvo įgyvendinamos iš dalies ir kurių įvykdymas nepasiekė suplanuotų rezultatų, buvo visose programose, išskyrus Jaunimo politikos plėtros bei Kūno kultūros ir sporto plėtros programas. Pagrindinės nevykdymo priežastys – sumažintas priemonių finansavimas, kai keliose tęstinėse priemonėse suplanuotas kreditinis įsiskolinimas už 2010 m., užsitęsę sutarčių derinimo terminai ir pan.